# data[].attributes.body
L’aplicació Canva és una plataforma de disseny i comunicació visual. Pretén que tothom pugui gaudir del disseny, és a dir, que tothom dissenyi el que vulgui i poder-ho publicar on es desitgi. Compta amb un total de 8000 plantilles totalment gratuïtes per a 100 tipus de disseny, a més també et permet fer els teus propis dissenys des de zero i afegir imatges, textos i altres elements.

# data[].attributes.body
Funciona com una eina de disseny gràfic basada en una interfície intuïtiva de "arrossegar i deixar anar". Els usuaris comencen seleccionant una plantilla d’un ampli catàleg ( 8000 gratuïted ) segons el tipus de projecte que volen crear, com ara presentacions, publicacions per a xarxes socials,cartells… un cop seleccionada la plantilla, poden personalitzar-la afegint o modificant text, imatges, icones i altres elements visuals. Canva permet canviar colors, mides, tipografies i disposicions. A més, ofereix una biblioteca de recursos com fotos, il·lustracions i gràfics, que es poden utilitzar directament o combinar amb elements propis que l'usuari pot pujar. Tot es fa de manera visual i fàcil, sense necessitat de tenir experiència en disseny.

# data[].attributes.body
He escollit Canva perquè és una eina fàcil d’utilitzar i molt accessible. M’agrada el fet que no necessito ser experta en disseny per crear projectes visuals que poden o no, ser professionals. La interfície és intuïtiva, només haig d’arrossegar i deixar anar elements, cosa que em permet crear ràpidament sense complicacions. A més, té una gran varietat de plantilles i recursos visuals, cosa que em facilita trobar inspiració i estalviar temps. També em resulta molt útil poder treballar col·laborativament, compartint els meus dissenys amb altres persones per editar-los en temps real. Per això, Canva és la meva opció preferida.

# data[].attributes.body
Com a educadora social treballant amb persones, Canva pot ser útil en aquests 5 aspectes:

1. Foment de l'autoexpressió: puc ajudar les persones a crear collages, pòsters o altres projectes visuals on expressin les seves emocions, experiències o objectius personals.

2. Dinamització de grups: em permet crear projectes col·laboratius en activitats grupals, com dissenyar cartells o presentacions, reforçant el treball en equip i la cohesió grupal.

3. Tallers d'habilitats digitals: puc organitzar tallers on les persones aprenguin a utilitzar Canva per desenvolupar habilitats digitals, que poden ser útils per a la seva inserció laboral o projectes personals.

4. Creació de materials de suport: per al disseny de materials visuals senzills com guies, esquemes o infografies per facilitar la comprensió de temes importants, com els drets socials o la gestió emocional.

5. Portafolis personals: permet ajudar a les persones a crear portafolis visuals on puguin mostrar els seus progressos, objectius i tot allò que han aconseguit, augmentant així la seva autoestima i visibilitzant els seus èxits.

# data[].attributes.body
Síntesi de la proposta

Aquesta proposta està contextualitzada dins l'elaboració d'un projecte de creació i innovació en el desenvolupament d'un nou producte que respongui a una necessitat social. En aquest apartat del projecte els alumnes han de desenvolupar un logotip per a la seva empresa, tot utilitzant l'app Canva i tenint en compte el seu públic objectiu i destinataris; valorant ítems com: psicologia del color, tipologia de lletres, ús d'imatges, relació amb el producte, ...